Tim Heed

Tim Heed (s. 27. tammikuuta 1991 Göteborg, Ruotsi) on ruotsalainen jääkiekkopuolustaja, joka pelaa Sveitsin pääsarja National League-joukkue HC Ambrì-Piottassa. Heed on pelityyliltään hyökkäävä puolustaja. Hän on pelannut juniorina myös hyökkääjänä. Heed laukoo oikealta.

Ura
Seuraura
Heed on Södertälje SK:n kasvatti. Hän voitti kaudella 2009–2010 J20 SuperElitin puolustajien pistepörssin tehoilla 8+29=37. Heed debytoi samalla kaudella myös Södertäljen Elitserien-joukkueessa, jossa hän teki 27 runkosarjaottelussa tehot 1+9=10 sekä kymmenessä Kvalserien ottelussa neljä syöttöpistettä. Huhtikuussa 2010 Heed teki vuoden mittaisen jatkosopimuksen joukkueen kanssa. 

Anaheim Ducks varasi Heedin viidennellä kierroksella 132. pelaajana NHL:n varaustilaisuudessa 2010. Kauden 2010–2011 kynnyksellä Södertälje lainasi hänet sarjatasoa alemmas HockeyAllsvenskan-joukkue Växjö Lakersiin, jossa Heed pelasi suurimman osan kaudestaan. Hän oli joukkueen tehokkain puolustaja tehtyään 29 runkosarjaottelussa tehot 3+20=23, mutta Heed palasi kauden päätteeksi Elitserieniin nousseesta Lakersista kevätkaudella kuitenkin loppukaudeksi Södertäljeen, joka vuorostaan putosi kauden päätteeksi Allsvenskaniin.

Kaudeksi 2011–2012 Heed siirtyi vuoden mittaisella sopimuksella Allsvenskan-joukkue Malmö Redhawksiin. Hän voitti tehoilla 4+26=31 koko sarjan puolustajien syöttöpörssin ja sijoittui puolustajien pistepörssissä toiseksi edellään vain Rögle BK:n Daniel Sondell. 

Toukokuussa 2012 Heed teki kolmivuotisen tulokassopimuksen Anaheim Ducksin kanssa. Hän teki reilua kuukautta aiemmin kaksivuotisen sopimuksen vuotta aiemmin Elitserieniin nousseen Växjö Lakersin kanssa, jossa Heed jatkoi kuitenkin lainalla Ducksista kaudella 2012–2013. Hän jäi Lakersissa kuitenkin vähälle peliajalle. Heed pelasi joukkueessa kymmenen ottelua, kunnes hänet lainattiin marraskuussa 2012 loppukaudeksi lainalle sarjatasoa alemmas VIK Västerås HK:hon. Joukkue eteni Kvalserieniin, mutta jäi kuitenkin ilman sarjanousua.

Kaudeksi 2013–2014 Heed siirtyi kaksivuotisella sopimuksella Skellefteå AIK:hon. Ennen tätä hänen sopimuksensa Ducksin purettiin, sillä Heed halusi jatkaa uraansa Ruotsissa. Hän voitti kauden päätteeksi Ruotsin-mestaruuden. Kaudella 2014–2015 Heed teki läpimurtonsa SHL:ssä ja hän oli pelipaikastaan huolimatta Skellefteån paras pistemies ja syöttäjä tehoilla 10+27=37. Heed jakoi koko liigan puolustajien maalipörssin voiton kolmen muun pelaajan kanssa ja sijoittui puolustajien pistepörssissä toiseksi edellään vain Växjö Lakersin Cory Murphy. Hän oli myös kevään 2015 pudotuspelien tehokkain puolustaja tehoilla 2+9=11. Heed voitti kauden päätteeksi SHL-hopeaa ja hänet palkittiin liigan parhaana puolustajana Salming Trophylla. Tammikuussa 2015 Heed teki kaksivuotisen jatkosopimuksen Skellefteån kanssa. Kauden 2015–2016 päätteeksi hän voitti SHL-hopeaa.

Toukokuussa 2016 Heed teki vuoden mittaisen, kaksisuuntaisen ja 775 000 dollarin arvoisen NHL-sopimuksen San Jose Sharksin kanssa. Hän aloitti kauden 2016–2017 AHL-joukkue San Jose Barracudan vahvuudessa.San Jose Sharks Twitterissä  Heed teki NHL-debyyttinsä Sharksissa 11. tammikuuta 2017 vieraissa Calgary Flamesia vastaan. Hän sai ottelussa jääaikaa 16.29 minuuttia.

Heed pelasi neljän kauden ajan Sharksin organisaatiossa, mutta hän ei varsinaisesti saanut missään vaiheessa kunnolla peliaikaa NHL:n puolella. Kaikkiaan hän pelasi NHL:ssä 109 ottelua. Hän siirtyi kaudeksi 2020–2021 Sveitsin pääsarjan HC Luganoon. Heed jatkoi Luganosta kaudeksi 2021–2022 KHL-joukkue HK Spartak Moskovaan, missä hän teki 50 tehot 3+23. Hän purki kuitenkin sopimuksensa kauden jälkeen ja siirtyi sveitsiläiseen HC Ambrì-Piottaan.

Maajoukkueura
Heed on pelannut Ruotsin A-maajoukkueessa kolme ottelua tehden yhden maalin. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 6. helmikuuta 2015 Västeråsissa Suomea vastaan, mutta ottelu kuitenkin keskeytyi jään pettämisen vuoksi, joten virallisen debyyttinsä Heed teki seuraavassa ottelussa 8. helmikuuta Tukholman Globenissa Suomea vastaan.SWE – FIN (Line Up)  Ensimmäisen A-maajoukkuemaalinsa hän teki 13. helmikuuta 2016 Tukholman Hovetissa ylivoimalla Suomea vastaan.SWE – FIN (4–2) 

Heed valittiin ensimmäiseen arvoturnaukseensa MM-kilpailuihin 2024. 

Heed on pelannut myös 12 nuorten maaottelua. 

Muuta
Tim Heed on toisen polven puolustaja Ruotsin pääsarjassa. Hänen isänsä Jonas Heed pelasi yli 300 Elitserien-ottelua. 

Tilastot
 2009–2010  Södertälje SK  Elitserien  27  1  9  10  2  –  –  –  –  – 2010–2011  Växjö Lakers  Allsvenskan  29  3  20  23  8  –  –  –  –  –   Södertälje SK  Elitserien  12  1  0  1  0  –  –  –  –  – 2011–2012  Malmö Redhawks  Allsvenskan  47  4  26  30  10  –  –  –  –  – 2012–2013  Växjö Lakers  Elitserien  10  0  0  0  2  –  –  –  –  –   VIK Västerås HK  Allsvenskan  33  5  8  13  12  –  –  –  –  – 2013–2014  Skellefteå AIK  SHL  40  1  4  5  2  2  0  0  0  0  2014–2015  Skellefteå AIK  SHL  50  10  27  37  10  15  2  9  11  0 2015–2016  Skellefteå AIK  SHL  52  8  15  23  2  16  3  6  9  4 2016–2017  San Jose Barracuda  AHL  55  14  42  56  12  15  3  7  10  6   San Jose Sharks  NHL  1  0  0  0  0  –  –  –  –  – 2017–2018  San Jose Sharks  NHL  29  3  8  11  8  –  –  –  –  –   San Jose Barracuda  AHL  10  1  4  5  6  4  0  3  3  4 2018–2019  San Jose Sharks  NHL  37  2  11  13  10  3  0  0  0  0 2019–2020  San Jose Sharks  NHL  38  1  4  5  2  –  –  –  –  – 2020–2021  HC Lugano  NLA  47  14  20  34  10  5  0  0  0  0 2021–2022  HK Spartak Moskova  KHL  45  3  23  26  8  5  0  0  0  4 2022–2023  HC Ambrì-Piotta  NL  44  10  14  24  8  –  –  –  –  – 2023–2024  HC Ambrì-Piotta  NL  45  6  23  29  8  4  1  4  5  0 4 kautta  yhteensä  NHL  105  6  23  29  20  3  0  0  0  0 2 kautta  yhteensä  AHL  65  15  46  61  18  19  3  10  13  10 6 kautta  yhteensä  Elitserien/SHL  161  21  55  76  18  33  5  15  20  4

Lähteet

 Viitteet 

Luokka:Ruotsalaiset jääkiekkoilijat
Luokka:Anaheim Ducksin varaamat pelaajat
Luokka:Vuonna 1991 syntyneet
Luokka:Elävät henkilöt